Οι **Μαντίνκα** (επίσης γνωστοί ως Μαντένκα, Μαντίνκο, Μαντίνγκο και Μαλίνκε) είναι εθνοτική ομάδα της Δυτικής Αφρικής με εκτιμώμενο παγκόσμιο πληθυσμό των έντεκα εκατομμυρίων. Είναι απόγονοι της αυτοκρατορίας του Μάλι, η οποία ανήλθε στην εξουσία υπό την ηγεσία του βασιλέα Σουντιάτα Κεϊτά. Οι Μαντίνκα με τη σειρά τους ανήκουν στη μεγαλύτερη εθνογλωσσική ομάδα της Δυτικής Αφρικής, τους Μαντέ, που αντιπροσωπεύουν περισσότερο από είκοσι εκατομμύρια άτομα (συμπεριλαμβανομένων των Ντιουλά, Κασονκέ και Μπαμπάρα). Σήμερα, το μεγαλύτερο ποσοστό των Μαντίνκα στην Αφρική είναι μουσουλμάνοι.

Διασπορά
--------

Οι Μαντίνκα ζουν κυρίως στη Δυτική Αφρική, ιδίως στην Γκάμπια, τη Γουινέα, το Μάλι, τη Σιέρα Λεόνε, την Ακτή του Ελεφαντοστού, τη Σενεγάλη, την Μπουρκίνα Φάσο, τη Λιβερία, τη Γουινέα-Μπισάου, στις περιοχές του Νίγηρα και τη Μαυριτανία. Αν και είναι ευρέως διαδεδομένη ομάδα, οι Μαντίνκα δεν αποτελούν τη μεγαλύτερη εθνοτική ομάδα σε οποιαδήποτε από τις χώρες στις οποίες ζουν, εκτός της Γκάμπια. Οι περισσότεροι ζουν σε δίκτυα οικογενειών σε παραδοσιακά χωριά της υπαίθρου. Τα χωριά των Μαντίνκα είναι αρκετά αυτόνομα και καθοδηγούνται από έναν αρχηγό και την ομάδα των γερόντων. Ζουν σε προφορική κοινωνία και η μάθηση γίνεται συνήθως μέσα από ιστορίες, τραγούδια και παροιμίες.

Ανεξαρτησία
-----------

Προερχόμενοι από το Μάλι, οι Μαντίνκα κέρδισαν την ανεξαρτησία τους από προηγούμενες αυτοκρατορίες κατά τον δέκατο τρίτο αιώνα και ίδρυσαν τη δική τους αυτοκρατορία που απλωνόταν σε όλη τη Δυτική Αφρική. Μετανάστευσαν δυτικά από τον ποταμό Νίγηρα σε αναζήτηση καλύτερων γεωργικών εκτάσεων και περισσότερες ευκαιρίες για κατακτήσεις. Μέσα από μια σειρά συγκρούσεων, κυρίως με το Ιμαμάτο της Φούτα Τζαλόν, περίπου το ήμισυ του πληθυσμού των Μαντίνκα εξισλαμίστηκε εγκαταλείποντας τις ανιμιστικές πεποιθήσεις του. Κατά τη διάρκεια του 16ου, 17ου και 18ου αιώνα πολλοί Μαντίνκα υποδουλώθηκαν και στάλθηκαν στην Αμερική και ως εκ τούτου, ένα σημαντικό ποσοστό των Αφροαμερικανών στις Ηνωμένες Πολιτείες αντλεί την καταγωγή του από τους Μαντίνκα.

Παραπομπές σημειώσεις
---------------------

1. ↑  pt. «Mandinka Tribe, Gambia». Accessgambia.com. Ανακτήθηκε στις 1 Ιουνίου 2016.
2. ↑  «Ethnic groups - Guinea». Nationsencyclopedia.com. Ανακτήθηκε στις 12 Οκτωβρίου 2013.
3. ↑  «Ivory Coast - Ethnic Groups And Languages». Countrystudies.us. Ανακτήθηκε στις 12 Οκτωβρίου 2013.
4. ↑  «Ethnic groups - Guinea-Bissau». Nationsencyclopedia.com. Ανακτήθηκε στις 12 Οκτωβρίου 2013.
5. ↑  Joshua Project (4 Φεβρουαρίου 2009). «Mandingo, Mandinka of Senegal Ethnic People Profile». Joshuaproject.net. Ανακτήθηκε στις 12 Οκτωβρίου 2013.
6. ↑  Logon, Roberta A. (May 2007). «Sundiata of mali». *Calliope* **17** (9): 34–38.
7. ↑  Quinn, Charlotte A.; Quinn, Charlotte A. (Dec 1973). «Mandingo Kingdoms of the Senegambia: Traditionalism, Islam and European Expansion». *The American Historical Review* **78** (5): 1506–1507. doi:10.2307/1854194. .
8. ↑  «Bound To Africa — The Mandingo Legacy In The New World» (HTML). Ανακτήθηκε στις 1 Ιουνίου 2016.

Εξωτερικοί σύνδεσμοι
--------------------

* Mandinka
* Malinke
* A UK based website devoted to playing Malinke djembe rhythms
* The Ethnologue page for this people group
* «Mandingo». *New International Encyclopedia*. 1905.
* «Mandingo» *Εγκυκλοπαίδεια Μπριτάννικα* (11η έκδοση) 1911

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85080442
* SUDOC: 027317552
* BNF: cb11938611q (data)
* NKC: ph314838
* BNE: XX550935

 |

 |